Diari Oficial de la Generalitat Valenciana


Sumari del DOGV 4036, del 05-07-2001 (2001/6086)

RESOLUCIÓ de 8 de juny de 2001, de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés al grup D, sector d'administració general, auxiliars administratius, al campus de la localitat d'Alcoi, pel sistema de concurs oposició, pel torn d'accés lliure, convocades per Resolució de 30 de març de 2000 (DOGV número 3.738, de 27 d'abril de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4036

Data del DOGV
:   05-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6086


Organisme emissor
:   Universitat Politècnica de València

Tipus de document
:   Resolució

RESOLUCIÓ de 8 de juny de 2001, de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés al grup D, sector d'administració general, auxiliars administratius, al campus de la localitat d'Alcoi, pel sistema de concurs oposició, pel torn d'accés lliure, convocades per Resolució de 30 de març de 2000 (DOGV número 3.738, de 27 d'abril de 2000). [2001/Q6086]
  
Concloses les proves selectives d'accés al grup D, sector d'administració general, auxiliars administratius, en el campus de la localitat d'Alcoi, pel sistema de concurs oposició, pel torn d'accés lliure, convocatòria de 30 de març de 2000 (DOGV número 3.738, de 27 d'abril de 2000), i de conformitat amb allò establit en la base octava de l'esmentada convocatòria, aquest Rectorat resol:
  
Primer
  
Publicar definitivament, amb expressió de la puntuació total obtinguda, els noms dels aspirants que han aprovat les proves selectives d'accés al grup D, sector d'administració general, auxiliar administratiu, pel sistema de concurs oposició lliure, i que es relacionen a continuació:
  
Segon
  
De conformitat amb allò establit al punt 10.1 de les bases de la convocatòria, en un termini de 20 dies hàbils, comptadors des de l'endemà de la publicació d'aquesta resolució al Diari Oficial de la Generalitat Valenciana, els aspirants que es mencionen en el punt anterior hauran de presentar en el Servei de Recursos Humans ?Secció de PAS- d'aquesta Universitat Politècnica de València, els següents documents:
  
a) Certificat de naixement expedit pel Registre Civil corresponent o fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons la convocatòria.
  
c) Declaració de no haver sigut separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a exercir les funcions dels llocs de treball oferits.
  
e) Els aspirants discapacitats hauran de presentar certificació de la Conselleria de Treball i Asumptes Socials o dels òrgans competents d'altres administracions públiques que acrediten discapacitació igual o superior al 33%, així com la seua capacitat per a exercir les funcions que corresponen a les vacants oferides.
  
Una vegada les persones interessades presenten els documents, aquest Rectorat efectuarà el nomenament com a funcionaris de carrera mitjançant una resolució que es publicarà en el Diari Oficial de la Generalitat Valenciana, amb especificació de la destinació adjudicada, a partir de l'ordre de la puntuació obtinguda. Les persones interessades hauran de prendre possessió en el lloc corresponent en un termini màxim de sis mesos, comptadors a partir l'endemà de la publicació de la present resolució al Diari Oficial de la Generalitat Valenciana.
  
Tercer
  
De conformitat amb el que estableix el punt 6.7 de les bases de la convocatòria de les presents proves selectives, es constitueix una borsa de treball amb els aspirants que tot seguit es detallen, als quals es cridarà en cas de necessitat segons l'ordre de puntuació obtingut:
  
Contra el present acte, que esgota la via administrativa, es pot interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació, de conformitat amb allò establit a l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; l'article 22 de la Llei Orgànica 11/1983, de 25 d'agost, de Reforma Universitària, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, es podrà interposar, en el termini d'un mes, comptador a partir de l'endemà de la publicació d'aquesta resolució, recurs potestatiu de reposició davant el rector, de conformitat amb allò disposat en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
València, 8 de juny de 2001.- El rector de la Universitat Politècnica de València: Justo Nieto Nieto.